Ekkert hefur fundist í tölvukerfum hér á landi, sem þarf að hafa áhyggjur af, vegna öryggisgallans LOG4J. Vandinn snýr fyrst og fremst að þeim sem reka tölvukerfi. Almennir notendur geta lítið gert.
Í gær var í fyrsta sinn lýst yfir óvissustigi almannavarna vegna netvár. Öryggisgallinn er metinn mjög alvarlegur. Frá því að hans varð vart í síðustu viku hefur sleitulaust verið unnið að því að komast fyrir hann og fyrirbyggja tjón af hans völdum. Það hefur gengið vel að sögn Sigurðar Sæbergs Þorsteinssonar, framkvæmdastjóra rekstrarlausna hjá Advania.
Við höfum í sjálfu sér ekki fundið neitt sem vert er að hafa áhyggjur af ennþá. Við höfum fundið eitthvað af hugbúnaði sem þurfti að uppfæra, eins og við var búist, og það hefur verið það sem sérfræðingarnir hafa verið að gera síðan gallinn kom upp. Og hversu langt eru menn komnir með að komast fyrir þennan galla? Ég held að það megi segja það í dag að alla vega frá okkar sjónarhóli að við séum komin ágætlega langt í því. Við erum komin með uppfærs
Margir hafa haft samband við Advania og fleiri fyrirtæki á þessu sviði með áhyggjur af tölvukerfum og gögnum. Sigurður segir að almennir notendur geti andað rólega. Þeir sem halda utan um tölvukerfi verði áfram á varðbergi. Tölvugallanum megi líkja við jarðskjálftahrinu í grennd við þekkta eldstöð.
Þetta eru kannski skjálftar sem við erum búin að upplifa núna sem gefa vissulega fyrirboða um eitthvað. Það er kannski það sem þetta snýst allt saman um, veikleiki í sjálfu sér er ekki tölvuárás þannig að við vitum núna að þessi veikleiki kom upp. Það sem við erum að reyna að fylgjast með er hvort hann hafi verið nýttur af óprúttnum aðilum til einhvers. Við höfum fengið einhverjar fréttir erlendis frá, sem betur fer ekki alvarlegar ennþá. En nú snýst þetta einmitt um að fylgjast með, ætli það væri þá ekki eldgos